คือมีอาการหายใจไม่สะดวก ทั้งทางปากและจมูกคือ รุ้สึกคัดจมูกหายใจไม่อิ่ม จนบางครั้งต้องหายใจทางปากช่วย พอหายใจทางปากช่วยก็จุกๆตรงคอเหมือนมีอะไรติดอยุ่ในคอ เวลานอนจะเป็นหนักมากจนต้องลุกขึ้นมานั่ง นั่งก็มีอาการเหมือนเดิมแต่ไม่หนักเท่าตอนนอน เวลาอากาศเย็นจะเป็นหนักขึ้น จนนอนไม่ได้ครับ ไปหามาแล้วให้ยาขยายหลอกเลือดมากิน และก็ยาแก้อักเสพ ยาแก้ปวด แต่ไม่ดีขึ้น ไปหาอีกรอบ เลยลองรักษาเกี่ยวกับกรดไหลย้อน แต่ก็ยังไม่ดีขึ้นครับ ตอนนี้หายใจไม่สะดวกจนปวดหัว รุ้สึกมึนๆ ทรมานมากครับ ตอนนี้แค่อยากรุ้ว่าเป็นอะไร รักษานานแค่ไหนถึงจะหายครับ ลบกวนผู้รุ้ตอบด้วยครับ
สวัสดีค่ะ อาการหายใจไม่สะดวก หายใจไม่อิ่ม สามารถเกิดได้จากหลายสาเหตุ ค่ะ-หากเป็นอาการที่เกิดขึ้นกะทันหัน อาจเกิดจากปัจจัยทางสภาวะแวดล้อม เช่น การออกกำลังกายหรือใช้แรงอย่างหนัก อากาศร้อนหรือเย็น อยู่ที่สูงซึ่งมีความกดอากาศต่ำ อารมณ์ตกใจหรือวิตกกังวล เป็นต้นปัจจัยภายในร่างกาย เช่น โรคหอบหืด โรคภูมิแพ้ การติดเชื้อทางระบบหายใจ เยื่อหุ้มปอดผิดปกติ กล้ามเนื้อหัวใจผิดปกติ เป็นต้น-หากเป็นเรื้อรัง อาจมีสาเหตุจาก โรคปอดอุดกั้นเรื้อรัง ความผิดปกติที่เนื้อปอด ภาวะอ้วน การตั้งครรภ์ โรคเกี่ยวกับทางเดินอาหาร เช่น กรดไหลย้อน เป็นต้นจากที่ เล่ามา ว่าเมื่ออากาศเย็น อาการแย่ลง รวมถึงท่านอนอาการแย่ลง อาจเป็นลักษณะภูมิแพ้นะคะ ซึ่งหากสัมผัสสิ่งที่แพ้ อาการจะแย่ลง และหากมีน้ำมูกหรืออาการคัดจมูก เมื่อนอนลง จะทำให้รู้สึกแย่ลงได้ค่ะแนะนำให้ทำให้ร่างกายอบอุ่นอยู่เสมอนะคะ ปรับเปลี่ยนที่นอนใหม่ รวมถึงจัดห้องนอนให้โปร่งสบาย ลดฝุ่น และอาจลองรับประทานยาแก้แพ้ดูนะคะหากไม่ดีขึ้น แนะนำให้ไปพบแพทย์เพื่อตรวจหาสาเหตุอีกทีนะคะ